cyanic-selkie/wikianc huggingface dataset:
Rīgas Ķengaraga vidusskola
Vēsture
Skola dibināta 1968. gadā kā Rīgas 52. vidusskola. Pēc Latvijas neatkarības atjaunošanas to pārdēvēja par Rīgas Universālo komercskolu, tad par Rīgas Universālo vidusskolu. Kopš 2012. gada tās nosaukums ir Rīgas Ķengaraga vidusskola. Skola sadarbojas ar pirmsskolas iestādēm un Rīgas Centrālo bibliotēkas filiālbibliotēku "Ķengarags".
Marī Dorēna-Abēra
Marī Dorēna-Abēra (fr; dzimusi ) ir franču biatloniste.
Trīs reizes piedalījusies olimpiskajās spēlēs. 2010. gadā Vankūverā izcīnījusi bronzas medaļu sprintā un sudraba medaļu Francijas komandas sastāvā stafetē. 2014. gadā Sočos augstākais individuālais sasniegums bija iedzīšanā ieņemtā 14. vieta. 2018. gadā Phjončhanā kļuva par olimpisko čempioni jauktajā stafetē, kā arī 4×6 km stafetē sievietēm izcīnīja bronzas medaļu.
Ar panākumiem startējusi Pasaules čempionātā. 2015. gadā Kontiolahti izcīnījusi divas zelta medaļas, 2016. gadā Holmenkollene vēl trīs reizes kļuvusi par pasaules čempioni. Kopumā izcīnījusi 5 zelta, 8 sudraba un 4 bronzas medaļas.
Pasaules kausā startē kopš 2008.—2009. gada sezonas, augstākais sasniegums kopvērtējumā ir 2015.—2016. gada sezonā ieņemtā 2. vieta. Pirmo individuālo uzvaru kādā Pasaules kausa distancē guvusi tikai 2015. gada Pasaules čempionātā, kad uzvarēja sprintā.
Pārnidas kāpa
Pārnidas kāpa (lt) ir augstākā Kuršu nērijas kāpa Neringā pie Nidas, Lietuvā, 2 km attālumā no Lietuvas—Krievijas robežas. Ceļojošās kāpas augstums sasniedz 52 metrus. Kuršu jomas pusē ir izveidota 1,7 km gara marķēta dabas izziņas taka, kas ved arī pa kāpas smiltājiem.
No kāpas virsotnē izveidotā skatu laukuma redzama Baltijas jūra, Nidas bāka, Kuršu kāpu platākā vieta — Bulviķa rags —, Nida un Kuršu joma. Labos laikapstākļos no Pārnidas kāpas redzama arī Kuršu jomas otrā pusē esošā Ventes raga pussala.
1995. gadā kāpas virsotnē izveidots saules pulkstenis, ko 1999. gadā vētra nopostīja. 2011. gadā pulkstenis atjaunots kā 13,8 m augsts un 36 tonnu smags akmens stabs. Obelisks ir rotāts ar rūnu rakstu. Uz blakus esošajiem ar granīta plāksnēm klātajiem pakāpieniem izkaltas stundu un pusstundu atzīmes, kā arī mēnešu, saulgriežu un ekvinokciju atzīmes.
Vingri
Vingri var būt:
Garlapu rasene
Garlapu rasene (Drosera anglica) ir daudzgadīgs raseņu dzimtas kukaiņēdājs lakstaugs.
Raksturojums
Ziedēšanas periods ir jūnijā un jūlijā. Tad auga rozetes centrā var parādīties līdz pat diviem ziednešiem, kuru galotnē veidojas skraja ziedkopa ar sīkiem ziediem. Tiem ir 5 baltas vainaglapas un 5 zaļas kauslapas. Garlapu rasenes auglis ir gluda olveida pogaļa.
Līdzīga ir ieapaļā rasene (Drosera x obovata), kas ir apaļlapu rasenes (Drosera rotundifolia) un garlapu rasenes krustojums. Tai ir atšķirīgas formas lapas un salīdzinoši zemāks ziednesis.
Izplatība
Garlapu rasene ir viena no visizplatītākajām raseņu dzimtas pārstāvēm pasaulē. Augs ir galvenokārt izplatīts ziemeļu reģionos, bet ir sastopams arī vairāk uz dienvidiem, piemēram, Japānā, Eiropas dienvidos, Havaju salā Kauai un Kalifornijā. Havaju salās augošās garlapu rasenes ir mazākas nekā citur un tām nav ziemas miera perioda, bet tās var ziedēt cauru gadu.
Latvijā garlapu rasene ir sastopama visā teritorijā, bet salīdzinoši retāk nekā apaļlapu rasene. Tā ir sastopama dažāda lieluma purvos un purvainos ezeru krastos.
HACCP
HACCP (no en — 'draudu analīze un kritiskie kontroles punkti' ) jeb riska analīze un kritisko kontrolpunktu noteikšana ir pārtikas nekaitīguma vadības sistēma, kurā analizē pārtikas aprites posmus pārtikas uzņēmumā, nosakot kritiskos punktus un ieviešot to kontroles mehānismus. Sistēmas pamatā ir Labas ražošanas un Labas higiēnas prakse. HACCP 1960. gados izstrādāja ASV, lai nodrošinātu drošu pārtiku kosmonautu apkalpēm, bet vēlāk sistēmu ieviesa Eiropā kā starptautisku pārtikas standartu.
Pamatprincipi
HACCP sistēmas pamatā ir septiņi secīgi pamatprincipi:
Jana Šneidere
Jana Šneidere (de; dzimusi Karlštatē) ir Vācijas  starptautiskā lielmeistare šahā (2021).
Biogrāfija
Vairākkārtēja Vācijas jauniešu šaha čempionāta uzvarētāja starp meitenēm dažādās vecuma grupās (2012. gadā — U10, 2013. gadā — U12, 2016. gadā — U14 ). Divas reizes uzvarējusi Eiropas Savienības meiteņu šaha čempionātos: 2012. gadā U10 vecuma grupā un 2015. gadā U14 vecuma grupā. Saskaņā ar Vācijas šaha jaunatnes internetā veiktā balsojuma rezultātiem Jana Šneidere tika atzīta par 2016. gada labāko šahisti meiteņu grupā līdz 14 gadiem. 2017. gada aprīlī 14 gadu vecumā Jana Šneidere kļuva par otro jaunāko spēlētāju, kas uzvarējusi Vācijas sieviešu šaha čempionātā. Viņa ieguva 7,5 punktus 9 partijās, apsteidzot Martu Mihnu un Zoju Šleiningu, un izpildot sieviešu šaha lielmeistares normu. 2017. gada jūnijā Nīdernhauzenē viņa uzvarēja Vācijas amatieru šaha čempionāta finālā B reitinga grupā (2100–1901). 2017. gada septembrī Jana Šneidere kļuva par Eiropas meiteņu šaha vicečempioni vecuma grupā līdz 16 gadiem.
2021. gada jūlijā Sočos viņa piedalījās Pasaules kausa izcīņā šahā sievietēm, kur cieta zaudējumu 1. kārtā.
2022. gada vasarā Jana Šneidere Vācijas izlases sastāvā piedalījās 44. šaha olimpiādē Indijas pilsētā Čennai, kurā izcīnīja 1. vietu pie rezerves galdiņa.
Par panākumiem turnīros FIDE 2017. gadā viņai piešķīrusi starptautiskās meistares (WIM), bet 2021. gadā - starptautiskās lielmeistares (WGM) nosaukumu.
Eklektika (arhitektūra)
Ņemot par pamatu tikai kāda viena vēsturiskā stila formas, radās dažādi eklektisma neostili — neogotika, neorenesanse, neobaroks utt. Tie nebija atsevišķi stili, bet vienīgi dažādu arhitektoniski dekoratīvo formu iespējamības vienotā mākslas stilā. Visbiežāk vienā celtnē vienlaicīgi izmantoja vairāku vēsturisko stilu formālos elementus. Taču nekad tā nebija akla atdarināšana vai kopēšana, tāpat kā renesanse nebija antīkās mākslas tiešs pārcēlums citā laikmetā. Viena no eklektisma arhitektūras pērlēm ir Rīgas bulvāru loks. Izcili eklektisma stila ansambļi ir Vīnes, Parīzes, Oslo un daudzu citu Eiropas lielpilsētu centrālo daļu apbūve.
Vēsture
Eklektisma ideju uzplaukumu veicināja tolaik populārās romantisma vēsmas zinātnē, filozofijā un ētikā. 19. gadsimts bija strauja rūpniecības uzplaukuma, pilsētu izaugsmes un pirms tam nepieredzēti aktīvas būvniecības laikmets. Eklektisms radīja tikai sev raksturīgo mākslinieciskās izteiksmes un kompozīcijas paņēmienu kopumu — arhitektonisko formu un apdares detaļu piesātinājumu, līdzvērtīgumu, sadrumstalotību un izkārtojumu vienmērīgā ritmā.
Neogotikas stila būves Latvijā
Eklektisms Latvijas arhitektūrā sākās ar virkni neogotisku muižu kungu māju jeb "piļu" celtniecību, no kurām uzskatāmākie piemēri ir: Vairākas neogotiskas Latvijas baznīcas tapušas pēc Rīgas pilsētas arhitekta J. D. Felsko projektiem: un Daugavpils pilsētas arhitekta Vilhelms Neimaņa projektiem:
Trīs sarkano ķieģeļu neogotiskās baznīcas ar diviem torņiem celtas pēc būvinženiera Floriana fon Viganovska projektiem:
Neoromānikas stila būves Latvijā
Neoromānika Latvijā kļuva populāra 19. gadsimta nogalē, bet 20. gadsimta sākumā sāka celt vairākas iespaidīgas laukakmeņu baznīcas Latgalē: un ķieģeļu neoromānikas baznīcas Latgalē, Rīgā un Liepājā:
Neobizantiskā (krievu bizantiešu) stila būves Latvijā
Vairums Latvijas pareizticīgo baznīcu celtas Baltijas pārkrievošanas laikā 19. gadsimta beigās un 20. gadsimta sākumā tā sauktā krievu-bizantiešu stila formās, kas sakrita ar eklektisma uzplaukumu:
Jauktā (apaļloka) stila būves Latvijā
Viens no savdabīgākajiem eklektisma mākslinieciski formālajiem paveidiem, kurā vienotā mākslinieciskā sistēmā saauga gan no Bizantijas arhitektūras, gan romānikas, gan renesanses formālās valodas patapināti elementi, bija tā sauktais apaļloka stils (Rundbogenstil). Tas sastopams visdažādākās nozīmes sabiedrisko, dzīvojamo un rūpniecības ēku arhitektūrā:
Ulbrokas iela
Ulbrokas iela ir iela Rīgā, Vidzemes un Latgales priekšpilsētas, Pļavnieku un Dreiliņu apkaimēs. Iela sākas krustojumā ar Brāļu Kaudzīšu ielu un beidzas krustojumā ar Biķernieku ielu turpinoties tālāk kā Sergeja Eizenšteina iela. Ielas garums ir 2622 metri.
Vēsture
Iela izveidota 1978. gadā ar nosaukumu Kārļa Pētersona iela, 1988. gadā nosaukumu mainīja uz Friča Roziņa ielu, bet 1991. gadā iela ieguva tagadējo nosaukumu, kas kopš tiem laikiem vairs netika mainīts.
Sākotnēji gāja tikai Pļavnieku robežās. 2000. gadu sākumā tika uzbūvēts ielas pagarinājums līdz krustojumam ar Biķernieku ielu Dreiliņos.
Edvards Gibons
Edvards Gibons (en,, dzimis , miris ) bija angļu vēsturnieks, rakstnieks un Lielbritānijas Karalistes apakšpalātas biedrs. Viņa nozīmīgākais darbs ir vēstures grāmata "Romas impērijas pagrimuma un sabrukuma vēsture" (The History of the Decline and Fall of the Roman Empire), kas tika izdots sešos sējumos laika posmā no 1776. līdz 1788. gadam.
Meža prospekts (Dobele)
Meža prospekts ir iela Dobelē. Tā sākas krustojumā ar Krasta ielu un Skolas ielu. Beidzas krustojumā ar Sanatorijas ielu. Ielas sākumā labajā pusē atrodas daudzdzīvokļu mājas, kreisajā pusē privātmājas. Vidus un beigu daļās abās pusēs ir privātmājas. Ielai nav gājēju ietves visā tās garumā. Ielas nobeigumā iela šķērso Ķestermežu.
Atsauces
https://dobele.lv
Danski (Lendžu pagasts)
Danski ir ciems Lendžu pagastā, Rēzeknes novadā. Atrodas 255 km attālumā no Rīgas.
Freds Rodžerss
Freds Makfīlijs Rodžerss (en, dzimis, miris ) bija televīzijas programmu vadītājs, TV producents, balss aktieris, leļļu teātra aktieris no Amerikas Savienotajām Valstīm. Viņš radīja un vadīja bērnu pirmsskolas izglītojošo raidījumu Mister Rogers' Neighborhood (1968–2001), tāpēc ir zināms arī kā Misters Rodžerss (Mister Rogers).
Škutāni (Seces pagasts)
Škutāni ir apdzīvota vieta Aizkraukles novada Seces pagastā. Izvietojusies pagasta rietumos Lauces labajā krastā 7 km no pagasta centra Seces, 14 km no novada centra Aizkraukles un 100 km no Rīgas.
Arhitektūras muzejs
Celtne
Muzejs ir izvietojies divās ēkās — vienā, 1998. gadā arhitekta Rafaela Moneo projektētajā funkcionālisma stila ēkā, kurā atrodas ieejas halle, specializēta bibliotēka, arhīvs, kanceleja, kantoris, restorāns un veikals, kurā var iegādāties ar arhitektūru saistītus priekšmetus un literatūru, šo celtni muzejs dala ar Modernās mākslas muzeju. Otra ir vēsturiska ēka, kurā līdz jaunās celtnes uzcelšanai atradās Modernās mākslas muzejs, tā ir neoklasicisma stilā būvēta, arhitekta Fredrika Blūma projektētā bijušā jūras flotes manēžas ēka.
Muzejs
Bijušajā jūras flotes manēžas ēkā ir izvietotas pastāvīgās ekspozīcijas un tematiskās izstādes. Pastāvīgā ekspozīcijā ir izstādīti vairāk nekā 100 modeļi, kas apmeklētājus iepazīstina ar būvniecību 1000 gadu garumā. Šeit ir redzamas senāko koka māju, kā arī dažādas mūsdienu tehnoloģiju un arhitektūras stilu ēku modeļi. Tāpat redzami ir vēsturiski arhitektūras darbu modeļi, pārstāvot pasauli no senatnes līdz mūsdienām.
Muzejs piedāvā arī lekcijas, studijas, gida vadītas ekskursijas, arī pa pilsētu, kā arī īpašas programmas skolēniem un bērniem, dodot iespēju pašiem iesaistīties modeļu būvēšanā. Muzeja mājaslapā ir pieejama par samaksu digitālā arhitektūras objektu attēlu datu bāze.
2006. gada Pasaules čempionāts basketbolā sievietēm
2006. gada Pasaules čempionāts basketbolā sievietēm bija 15. Pasaules čempionāts basketbolā sievietēm. Čempionāts norisinājās 2006. gadā, laikaposmā no līdz  divās Brazīlijas pilsētās — Barueri un Sanpaulu. Čempionātā piedalījās 16 valstsvienības. Par čempionāta uzvarētājām pirmoreiz sacensību vēsturē kļuva Austrālijas basketbolistes, kas finālā uzvarēja Krievijas izlasi. Bronzas medaļu izcīnīja ASV izlase.
Dosons Mersers
Dosons Mersers (en, dzimis ) ir Kanādas hokejists, spēlē centra uzbrucēja pozīcijā. Kopš 2021. gada Mersers spēlē NHL komandā Ņūdžersijas "Devils".
Kanādas hokeja izlases rindās ieguvis zelta medaļu 2020. gada Pasaules čempionātā junioriem, kā arī sudraba medaļu 2021. gada čempionātā. Ticis iekļauts izlases sastāvam 2022. gada Pasaules čempionātā.
Emils Hāha
Emils Hāha (dzimis, miris ) bija čehu jurists un politiķis. Čehoslovākijas prezidents no 1938. gada 30. novembra līdz 1939. gada 14. martam, kā arī Vācijas kontrolētās Bohēmijas un Morāvijas protektorāta Valsts prezidents. Pēc 1939. gada, kad Čehija faktiski atradās Vācijas kontrolē, nekādu būtisku ietekmi varā nespēlēja.
Studējis tieslietas Kārļa Universitātē Prāgā. Nodibinoties Čehoslovākijas valstij, kļuva valsts Augstākās Administratīvās tiesas priekšsēdētāja vietnieku (1919. gadā), bet vēlāk - par priekšsēdētāju (1925. gadā).
Kad 1938. gadā Minhenes vienošanās rezultātā Čehoslovākija zaudēja Sudetu apgabalu, Čehoslovākijas prezidents Edvards Benešs demisionēja un devās trimdā, bet par valsts prezidentu tika izraudzīts Emils Hāha. 1939. gada 14. martā Ādolfs Hitlers uzaicināja Hāhu uz Berlīni un ar klajiem draudiem piespieda parakstīt vienošanos par Čehoslovākijas okupāciju. Emils Hāha palika par Bohēmijas un Morāvijas protektorāta vadītāju, bet Slovākija kļuva formāli neatkarīga.
Pēc tam, kad 1945. gada maijā Prāgu ieņēma Sarkanā armija un tika atjaunota Čehoslovākija, Hāha tika arestēts un neskaidros apstākļos cietumā mira.
Teidžs Tompsons
Teidžs Natenjels Tompsons (en, dzimis ) ir ASV hokejists, spēlē uzbrucēja pozīcijā. Pašlaik (2021) Tompsons ir NHL kluba Bufalo "Sabres" spēlētājs.
2016. gada NHL draftā Tompsonu ar kopējo 26. numuru izvēlējās Sentluisas "Blues". Savu pirmo sezonu NHL Tompsons aizvadīja Sentluisas "Blues" komandā. 2018. gadā Tompsons tika aizmainīts uz Bufalo "Sabres".
ASV hokeja izlases sastāvā Tompsons ir spēlējis 2018. gada Pasaules čempionātā.
Svētku anatomija
"Svētku anatomija" ir 2005. gadā izdota Latvijas dokumentālā filma. Filmas režisors ir Askolds Saulītis.
Sižets
Valsts proklamēšanas diena ir diena, kas jebkuras valsts kalendārā ir atzīmēta īpašā krāsā. Šajā filmā tiek pastāstīts par tiem cilvēkiem, kas šos svētkus citiem sarūpē. Filmas notikumi norisinās visā pasaulē kādā Latvijai īpašā datumā, 2004. gada 18. novembrī, valsts proklamēšanas svētkos.
Jaunaglona
Jaunaglona, agrāk Kameņeca, ir ciems Preiļu novada Aglonas pagastā. Izvietojies pagasta ziemeļu daļā 31 km no novada centra Preiļiem, 5 km no pagasta centra Aglonas un 233 km no Rīgas. Pēc iedzīvotāju skaita otrs lielākais ciems Aglonas pagastā.
Apdzīvotā vieta izvietojusies pie autoceļa V744, Rušona ezera krastā. Ciemā atradās Jaunaglonas arodvidusskola.
Ciems vēsturiski veidojies ap Kameņecas muižu, saglabājies neogotikas stilā celtās muižas ansamblis (dzīvojamā ēka, kapella, staļļi), ap muižu mūris. Bijušais muižas parks kā Jaunaglonas parks atrodas valsts aizsardzībā.
Pirms 2009. gadā noslēgtās administratīvi teritoriālās reformas atradās Preiļu rajonā.
Džesika Česteina
Džesika Česteina (en; dzimusi ) ir amerikāņu teātra, kino un televīzijas aktrise.
Kļuva pazīstama 2011. gadā, kad filmējās 7 filmās: "Parāds" (The Debt), "Dzīvības koks", "Kalpone", "Koriolāns" (Coriolanus), "Patvērums" (Take Shelter), "Mežonīgā Salome" (Wilde Salome) un "Teksasas nāves lauki" (Texas Killing Fields). Par lomu filmā "Kalpone" Česteina tika nominēta kā labākā otrā plāna aktrise Amerikas Kinoakadēmijas balvai, Zelta globusa balvai, Ekrāna aktieru ģildes balvai, BAFTA kino balvai un Critics' Choice Awards. Par lomu 2012. gada filmā "Slepenā operācija "30 pēc pusnakts"" viņa saņēma Zelta globusa balvu un tika nominēta Amerikas Kinoakadēmijas balvai kā labākā aktrise. Par lomu filmā The Eyes of Tammy Faye (2021) saņēma Amerikas Kinoakadēmijas balvu kā labākā aktrise galvenajā lomā.
2012. gadā žurnāls Time aktrisi iekļāva 100 pasaulē ietekmīgāko cilvēku sarakstā.
Balāde par dziedātājputniem un čūskām
"Balāde par dziedātājputniem un čūskām" (en) ir amerikāņu rakstnieces Sūzenas Kolinsas jauniešu zinātniskās fantastikas romāns, kas izdots izdevniecībā Scholastic Press. Tā ir ceturtā grāmata sērijā "Bada spēles". Latviskā tulkojuma autore ir Ieva Elsberga.
Atšķirībā no iepriekšējiem romāniem, šī romāna darbība norisinās 64 gadus pirms pirmā "Bada spēļu" romāna notikumiem, un tās galvenais varonis ir astoņpadsmit gadīgs Koriolāns Snovs, kurš ir norīkots kļūt par padomdevēju kādam no desmito Bada spēļu dalībniekiem.
2023. gada novembrī iznāks filma, kas uzņemtas pēc romāna motīviem — "Bada spēles: Balāde par dziedātājputniem un čūskām".
Bredlijs
Bredlijs (sieviešu dzimtē Bredlija (en) ir izplatīts angļu uzvārds. Personas ar šādu uzvārdu var būt:
Žaunerānu pilskalns
Žaunerānu pilskalns ir pilskalns, kas atrodas Krāslavas novada Aulejas pagasta rietumdaļā, Žaunerānu ciemā, uz ziemeļiem no Lielā Gaušļa ezera, Mazā Gaušļa ezera rietumu krastā, pie valsts autoceļa V614 (Kromāni – Auleja – Rogeļi).
Pilskalnu 1925. gadā aprakstījis Ernests Brastiņš, kurš atzīmēja, ka pilskalns plaši pazīstams, jo atrodas lielceļa malā un īpatnēji izskatās. Brastiņš atzīmējis, ka pilskalns ierīkots divreiz. Pirmoreiz apmetne ierīkota kalna strēmeles pašā galā, radot ieapaļu plakumu apmēram 35 - 50 metru diametrā. Otrreiz pilskalns ierīkots daudz vēlāk un bijis daudz lielāks. Novērojams apmēram 1 metru biezs kultūrslānis. Pilskalns daudzus gadus arts, izbojājot tā apjomu. Senlietu atradumi.
Bite Latvija
SIA Bite Latvija ir Latvijas telesakaru uzņēmums. Tā īpašnieks ir Lietuvas uzņēmums UAB Bitė Lietuva, kas pastarpināti pieder ASV privātā kapitāla investīciju fondam Providence Equity Partners. Bite mobilo sakaru tīkls Latvijā darbu sāka 2005. gadā.
Vēsture
2005. gada 5. maijā Lietuvas mobilo sakaru operators Bitė Lietuva Latvijā dibināja meitas uzņēmumu SIA Bite Mobile. 7. jūnijā tā nosaukums tika mainīts uz SIA Bite Latvija Bite mobilo sakaru tīkls Latvijā sāka darbu 2005. gada oktobrī. 2009. gadā tika nolemts no Bite Latvija atdalīt darbību, kas saistīta ar mobilo sakaru torņu un mastu būvniecību un uzturēšanu; novembrī šim nolūkam tika dibināts uzņēmums SIA TeleTower.
2016. gada 4. aprīlī Bite Latvija iegādājās sakaru tehnikas tirgotāju SIA Spaineta Latvija, kas Bite klientu apkalpošanas centrus; 23. maijā SIA Spaineta Latvija nosaukums tika mainīts uz SIA Bite Latvija Retail. 2016. gada jūlijā Bite Latvija iegādājās 28,5 % Latvijas telesakaru uzņēmuma Baltcom kapitāldaļu. 2016. gada nogalē Bite parakstīja saprašanās memorandu ar Ķīnas uzņēmums Huawei par stratēģisko partnerību mobilo sakaru tīkla attīstībā. 2017. gada 20. aprīlī Bite nopirka telesakaru uzņēmumu Unistars, kam bija pieejamas frekvences, kas nākotnē būtu vajadzīgas 5G mobilo sakaru standartam.
2018. gada 9. aprīlī paziņots, ka BITE Latvija iegādājusies Latvijas interneta pakalpojumu sniedzēja LATNET Serviss mātes uzņēmumu Stream Networks; novembrī LATNET Serviss tika apvienots ar SIA Stream Networks, kas savukārt pārdēvēts par SIA Latnet. 2018. gada 12. novembrī Bite un Huawei parakstīja saprašanās memorandu, kas paredz 5G infrastruktūras izveidi, tai skaitā vairāku 5G bāzes staciju izbūvi 2019. gadā Rīgā un NB-IoT tīkla attīstīšanu visā Latvijā. 2019. gada jūnijā Rīgā, Uriekstes ielā, tika palaista Bite pirmā 5G bāzes stacija. 2019. gada 17. septembrī ar Tele2 tika dibināts kopuzņēmums SIA Centuria, uzturētu kopēju abu sakaru operatoru radiotīklu un attīstītu 5G tīklu. Tā kā šī mobilo sakaru infrastruktūras koplietošanas partnerība saņēma vien daļēju Sabiedrisko pakalpojumu regulēšanas komisijas (SPRK) apstiprinājumu, abi uzņēmumi nolēma šo sadarbību izbeigt.
2020. gada 2. martā tika pabeigts SIA Baltcom visu kapitāldaļu iegādes darījums; agrāk tā daļas turēja Luksemburgā reģistrētais RPAX ONE S.A. Martā Bite biznesa klientiem sāka piedāvāt fiksētos telefona sakarus. 2021. gada 16. decembrī Latvijā rīkotā 700 MHz frekvenču izsolē "Bite" par 2,860 miljoniem eiro ieguva lietošanā 700 MHz frekvenču joslas.
Meitas uzņēmumi
Bite Latvija meitas uzņēmumi:
Dargeļeva
Dargeļeva ir ciems Indras pagastā, Krāslavas novadā. Atrodas 294 km attālumā no Rīgas.
Apdzīvotā vieta atrodas pie autoceļa V628. Ciema apkārtnē atrodas Baltais ezers.
Ernests Dinsbergs
Ernests Dinsbergs, arī Ernests Dinsberģis (vecajā ortogrāfijā: Dünsberga Ernsts, dzimis, miris ) bija latviešu skolotājs, dzejnieks un publicists, apmēram 100 dažāda satura grāmatu autors, sastādītājs un tulkotājs, aptverot visas rakstniecības un dažas zinātnes nozares (etnogrāfiju, vēsturi, ģeogrāfiju, poētiku).
Dzīvesgājums
Ernests Dinsbergs dzimis 1816. gada 24. janvārī Dundagas pagasta „Iernieku” mājās, kur viņa tēvs bija kalps, vēlāk mežsargs. Divus mēnešus iedams Dreimaņu muižas skolā, Ernests iemācījās lasīt un, pārrakstot aizlienēto Vecā Stendera „Augstas gudrības grāmata no pasaules un dabas”, pašmācības ceļā apguva arī rakstīšanas māku. No 1833. līdz 1837. gadam Dinsbergs strādāja pie Dundagas mācītāja par kučieri un sulaini un jau 1833. gadā publicēja savu pirmo dzejoli. 1838. gadā talantīgais jauneklis tika iecelts par saimnieku Dundagas Kubeles mežsarga mājās un 1840. gadā Dundagas muižas īpašnieks fon Ostenzakens viņu aizsūtīja uz skolotāja Andreja Bergmaņa vadīto Cīravas-Dzērves skolu apgūt skolotāja amatu.
No 1845. gada līdz 1847. gadam Dinsberga skolnieks bija Krišjānis Barons, viņā tuvs paziņa bija jaunlatviešu idejiskais vadonis Krišjānis Valdemārs. E. Dinsberga dzejolis „Prieka cerība” 1862. gadā ievadīja Valdemāra un Barona „Pēterburgas Avīžu” pirmo numuru un viņš kļuva par laikraksta līdzstrādnieku. Jaunlatviešu kustības iespaidā viņš nonāca pie pārliecības, ka Baltijas muižnieki latviešu tautai cenšas iznīcināt pagātnes un nākotnes apziņu, lai uz mūžiem padarītu par saviem kalpiem. Šajā laikā viņš latviešu valodā pārtulkoja pret verdzību vērsto Henrietas Bīčeres-Stovas romānu „Krusttēva Toma būda”. Pēc 1863. gada Dundagas zemnieku nemieriem un „Pēterburgas Avīžu” izdošanas pārtraukšanas Dinsbergs tika atbrīvots no skolotāja amata un 1864. gada 4. aprīlī izsūtīts uz Jaunjelgavu, kur astoņus mēnešus strādāja par skrīveri. „Kurzemes kalendārā 1864. gadam” viņš iespieda garu dzejojumu, kur ar asiem vārdiem atgādināja, ka latvieši ir „Nežēlīgas varmācības tvaikos Verdzināti lopiem līdzīgi”. Rīgā viņš ar draugu atbalstu ieguva Jāņa baznīcas skolas skolotāja vietu un šajā laikā pārstrādāja Mārča Reinberga poēmu „Rīga”, ko izdeva 1865. gadā. Viņš latviskojis arī slaveno Ziemassvētku dziesmu „Ak, eglīte”.
1867. gadā Dinsbergam atļāva atgriezties skolotāja darbā Kubeles skolā, ko viņš veica līdz 1878. gadam. Viņš izveidoja bibliogrāfisko „Rādītāju, kādas grāmatas ir iegādājamas skolas bibliotēkās”, kurā bija uzrādītas 372 grāmatas par svēto mācību, Tēvijas vēsturi, ģeogrāfiju, valodu un dzīvi, ievietoti arī stāsti un pasaules vēstures stāsti, etnogrāfija, dabas stāsti, miesas kopšana, saimniecība un laukkopība, dziesmas un dzejas, lasāmas grāmatas mājās un skolās. Dinsberģis „Rādītāju” nodeva Kurzemes skolu padomniekam Robertam Juliusam Betheram, kas tā izvērtēšanai izveidoja komisiju, pārveidojot saraksta nosaukumu, struktūru, bibliogrāfisko aprakstu, ietverot jaunus bibliogrāfiskos ierakstus, ko 1879. gadā iespieda Jelgavā ar nosaukumu „Skolas bibliotēka”.
Pēc atvaļināšanās no skolotāja darba Dinsbergs Kubeles skolas augšstāvā uzbūvēja mājīgu dzīvoklīti vecumdienām, kurā turpināja nodarboties ar rakstniecību un 1876. gadā izdeva apcerējumu „Etnogrāfija”, 1879. gadā Johana Volfganga Gētes satīriskās poēmas „Lapsa Kūmiņš” tulkojumu. Pēc tam viņš pievērsās vēsturiskiem un literatūras teorijas apcerējumiem un izdeva grāmatas „Vecie grieķi” (1887, 1888), „Vispārīgā vēsture četros sējumos” (1892—1902), 1890. gadā literatūras teorijas grāmatu „Metrika ar tām vajadzīgām dzejas mākslas ziņām”, 1893. un 1899. gadā Džona Miltona poēmas „Pazaudētā paradīze” tulkojumu divās daļās.
Pēc tam, kad viņa znots Kubeles skolas skolotājs Jānis Dreibergs 1899. gadā sastrīdējās ar muižas īpašnieku, sava mūža pēdējos gadus Ernests Dinsbergs atkal bija spiests pavadīt Rīgā, kur mira 1902. gada 30. aprīlī. Izvadīts no Rīgas Latviešu biedrības nama, apglabāts Dundagas Kuženieku kapsētā.
Dinsberga dzejolis no krājuma „Puķu pušķis” (1873)
„Guļ putniņš klusi
Uz zariņu.
Aizbāzis galvu
Aiz spārniņu.
Bēķi
Bēķi, arī Bieķi, ir ciems Preiļu novada Aglonas pagastā. Izvietojies pagasta ziemeļrietumu daļā 23 km no novada centra Preiļiem, 9 km no pagasta centra Aglonas un 229 km no Rīgas.
Ernests Dinsbergs
Dinsberga dzejolis no krājuma „Puķu pušķis” (1873)
Kā var uz tādu
Bēķi
Apdzīvotā vieta izvietojusies starp Ciriša un Opostas ezeru.
Ernests Dinsbergs
Dinsberga dzejolis no krājuma „Puķu pušķis” (1873)
Tiev’ zariņu
Bēķi
Pirms 2009. gadā noslēgtās administratīvi teritoriālās reformas atradās Preiļu rajonā.
Ernests Dinsbergs
Dinsberga dzejolis no krājuma „Puķu pušķis” (1873)
Viņš nogulties,
To nezinu.
Viņš nekrīt zemē,
Kaut aizmidzis;
To tiešam sarga
Savs eņģelis.
Ir mani sarga
Kad naktī guļu
Es aizmidzis.”
Dinsberga raksturojums A. Alunāna atmiņās
„Ernests Dünsbergis, kas dzimis Dundagā 1816. gada 12. janvara mēneša dienā, jau 1870. gadā, kad ar viņu tikos pirmo reizi, bija krietni sirms. Tomēr visas viņa žestikulācijas ir ļoti dzīvas un īsteni jauneklim līdzīgas. Viņa acis, iz kurām citādi atspīd īstens sirdsmiers, pie stāstīšanas, pie sarunāšanās jo dzīvi zvēro. Viņš runā ātri, iet un locas ātri, īpašības, kas stāv it savādā kontrastā ar viņa baltiem matiem. Tādu, kāds ir Dünsberga tēvs sadzīvē, laikam Merķels būs domājies savu „Aconu”, to vietu vietam saukdams par „sirmgalvi ar dedzīgām jaunekļa acīm.” Viens apstāklis, kas ļoti atvieglina saiešanos ar Dünsberga tēvu, ir tas, ka viņš katram mēdz tuvoties ar vaļēju sirdi, ka viņš neslēpj savas domas, bet ar jebkuru runā taisni tā, it kā jau ilgus gadus būtu pazīstami, kaut arī satiekas tikai pirmo reizi. Tādas Dünsberga īpašības arī mani pārsteidza ļoti patīkami, kad man gods bij, ar viņu pirmo reizi tikties. Dünsbergs stāstīja un trieca tik vaļsirdīgi, it kā es tam būtu vecs pazīstams. Minētā vakarā Dünsberga tēvs manim stāstīja daudz no saviem piedzīvojumiem, daudz nopietnus notikumus, kādi allaž mēdz atgadīties cilvēkiem, kuriem liktenis nolēmis uzņemties ievērojamu lomu tēvijas vēsturē. Arī Dünsbergs mīlēja savu mazo Tēviju ar īstena dzejnieka karstu sirdi. Turklāt viņš bij vīrs ar gaišu prātu, kas savos dzejoļos runāja uz tūkstošiem un tiem varēja iepotēt mīlestību uz savu tautu. Dzejnieki ir pareģoņi. Dünsbergs paredzēja gaismu kura tagad izplatās zem Krievijas ērgļa apsardzības, un viņš to pasludināja. Visos viņa dzejoļos manāma jauno laiku atspirdzinajoša vēsmiņa. Bet arī veco laiku draugi sajuta, ka tie šaubīgi sāk līgoties. Tad nu visiem spēkiem vajadzēja raudzīt uzsākt karu ar šādiem jaunu laiku pasludinātājiem..."
Džahongirs Vohidovs
Džahongirs Vohidovs (uz; dzimis, Samarkandā) ir Uzbekistānas starptautiskais lielmeistars šahā (2014).
Biogrāfija
Džahongirs Vohidovs ir divas reizes dalījis pirmo vietu Hastingsas šaha kongresa galvenajā turnīrā (2013/14, 2015/16).
Divas reizes piedalījies Pasaules kausa izcīņā šahā pēc izslēgšanas sistēmas:
Divas reizes Uzbekistānas izlases sastāvā piedalījies Pasaules šaha olimpiādēs (2014, 2022). 2022. gada olimpiādē kļuvis par uzvarētāju gan komandu, gan individuālajā vērtējumā pie 4. galdiņa.
Par panākumiem turnīros FIDE 2011. gadā viņam piešķīrusi starptautiskā meistara (IM), bet 2014. gadā — starptautiskā lielmeistara (GM) nosaukumu.
Keksholmas lēne
Keksholmas lēne (Kexholms län) bija viena no Zviedrijas lielvalsts aizjūras provincēm no 1617. līdz 1743. gadam, kuras robežas sakrita ar senās Karjalas zemes robežām. Lēnes centrs bija Keksholma (mūsdienās Priozerska) pie Lādogas ezera.
Vēsture
Pēc 1811. gada, kad Krievijas impērijai pievienoja Somiju, Keksholma tika iekļauta Somijas lielhercogistē. Otrā pasaules kara laikā, PSRS uzbrūkot Somijai (Ziemas karš), ieņemtā Keksholma tika iekļauta Karēļu-somu PSR. 1944. gada 24. novembrī Keksholmas rajonu pievienoja Krievijas PFSR Ļeņingradas apgabalam. 1948. gada 1. oktobrī Keksholmu pārdēvēja par Priozersku (Приозёрск).
Baltijas brīvības ceļš
Sižets
Filmā parādīta Baltijas valstu nostāšanās uz viena attīstības ceļa kopš valstu proklamēšanas, kā arī notikumi, kas ar to saistīti. Viens no svarīgākajiem notikumiem ir 1989. gada 23. augustā notikušais Baltijas ceļš, kurā piedalījās gandrīz divi miljoni cilvēku.
Kimo Timonens
Kimo Timonens (dzimis ) ir bijušais somu hokejists, aizsargs, Somijas hokeja izlases dalībnieks. Karjeras laikā kļuvis par Stenlija kausa ieguvēju, četru Olimpisko spēļu, kā arī trīs Pasaules čempionātu medaļnieku. Lielāko daļu karjeras aizvadījis Nacionālās hokeja līgas klubos Našvilas "Predators" un Filadelfijas "Flyers".
Spēlētāja karjera
Profesionāļa karjeru Timonens sāka 1991.—92. gada sezonā, kad debitēja SM līgas vienībā Kupio "KalPa". Nākamajās divās sezonās aizsargs jau bija nostiprinājies komandas pamatsastāvā, taču 1994. gada vasarā pārcēlās uz Turku TPS. 1994.—95. gada sezonā hokejists kopā ar klubu izcīnīja Somijas čempiona titulu. 1997.—98. gada sezonā Helsinku HIFK rindās Timonens izcīnīja jau savu otro Somijas čempiona titulu.
1998. gada vasarā Timonens pievienojās jaunizveidotās Našvilas "Predators" rindām, nākamajā sezonā spēles laiku dalot starp "Predators" un tās IHL fārmklubu Milvokī "Admirals". Jau 1999.—2000. gada sezonā aizsargs nostiprinājās "Predators" sastāvā. 2004.—05. gada NHL sezonas lokauta laikā Timonens spēlēja "KalPa" rindās. 2006.—07. gada sezonā, kas bija Timonena pēdējā "Predators" sastāvā, viņš pildīja arī tās kapteiņa funkcijas.
2007. gada vasarā hokejists tika aizmainīts uz Filadelfijas "Flyers" rindām. Arī tās rindās Timonens bija viens no vadošajiem komandas aizsargiem, pildot arī kapteiņa palīga funkcijas. 2009.—10. gada sezonā kopā ar "Flyers" Timonens sasniedza Stenlija kausa finālsēriju.
2015. gada februāra nogalē "Flyers" aizmainīja Timonenu uz Čikāgas "Blackhawks". Martā hokejists paziņoja, ka pēc sezonas beigām noslēgs savu profesionālo karjeru. Kopā ar "Blackhawks" Timonenam izdevās izcīnīt Stenlija kausu.
Fengu ģimene
"Fengu ģimene" (en) ir 2015. gada ASV komēdijdrāmas filma, kuras režisors ir Džeisons Beitmens. Filmā galvenās lomas atveido Beitmens, Nikola Kidmena, Kristofers Volkens un Mērijana Planketa. Filma ir balstīta uz 2011. gada Kevina Vilsona romānu ar tādu pašu nosaukumu.
Filma stāsta par brāli un māsu, kuri atgriežas mājās, meklējot savus slavenos vecākus, kas ir pazuduši.
Filmas "Fengu ģimene" pirmizrāde notika Toronto Starptautiskajā kinofestivālā. Filma saņēma pārsvarā pozitīvas kritiķu atsauksmes.
Ādolfs Šerfs
Dzimis nabadzīgu strādnieku ģimenē. 1914. gadā ieguva doktora grādu Vīnes Universitātē. Kā brīvprātīgais piedalījās Pirmajā pasaules karā. Pēc kara iesaistījās sociāldemokrātiskajā kustībā. Pēc austrofašistu nākšanas pie varas 1934. gadā bija spiests pamest politiku un darbojās kā jurists. Arestēts 1934., 1938. un 1944. gadā. Pēc Otrā pasaules kara izvirzījās par vienu no Austrijas sociāldemokrātu līderiem. Viens no austriešiem, kas piedalījās sarunās par Austrijas Valsts līguma noslēgšanu 1955. gadā, izbeidzot Sabiedroto Austrijas okupāciju.
Svešs gadījums
"Svešs gadījums" ir 1985. gada televīzijas spēlfilma. Filmas režisore ir Dzidra Ritenberga un tā uzņemta Rīgas Kinostudijā.
Sižets
Skolniece Stasja ziemas brīvdienās ierodas Rīgā, lai atrastu savu tēvu, kas viņu ar māti atstājis pirms diviem gadiem. Vecgada vakarā viņa nejauši nokļūst jaunā advokāta Ērika mājās. Viņš nolemj palīdzēt meitenei.
Sīļi (Galgauskas pagasts)
Sīļi ir ciems Gulbenes novada Galgauskas pagastā. Atrodas pagasta dienvidaustrumu daļā.
Apdzīvotā vieta atrodas pie autoceļa V847.
Džošs Andersons
Kolumbusas "Blue Jackets" rindās debitējis 2014–15. gada sezonā. 2020. gadā Andersons tika aizmainīts uz Monreālas "Canadiens".
Ticis iekļauts Kanādas hokeja izlases sastāvam 2022. gada Pasaules čempionātā.
Daudziši
Daudziši ir ciems Kalniešu pagastā, Krāslavas novadā. Atrodas 285 km attālumā no Rīgas.
Apdzīvotā vieta atrodas pie autoceļa V627. Ciema apkārtnē atrodas ūdenstilpes Maču ezers, Rinģis.
Odri
Odri (cz) ir pilsēta Čehijā, Morāvijas-Silēzijas apgabala Novi Jičīnas apriņķī pie Oderas upes. Vecpilsēta ir apbūves piemineklis.
Vēsture
Rakstos pirmoreiz minēta 1234. gadā. Ilgus gadsimtus pilsēta atradās Hābsburgu impērijas sastāvā, tās vāciskais nosaukums bija Odrava (de). No 1918. gada — Čehoslovākijas sastāvā. No 1938. līdz 1945. gadam kā Sudetu apgabala daļa atradās Vācijā. Pēc Otrā pasaules kara — atkal Čehoslovākijā. Pamatojoties uz Beneša dekrētiem, pilsētas vācu iedzīvotāji tika padzīti. Kopš 1993. gada — Čehijas sastāvā.
Paula Dukure
Kopā ar brāli Miku un tēvu Ediju piedalījās LNT šovā "Dziedošās ģimenes", taču nenokļuva līdz finālam. Vēlāk piedalījusies TV3 šovā "Mūsu zelta dziesma". Tāpat kopā ar Ediju un Miku Dukuriem startēja 2011. gada Eirodziesmā kā grupa D-Family ar dziesmu Daylight. Grupa finālā ieņēma 5. vietu. 2012. gada Eirodziesmā viņa startē ar dziesmu Celebration, ieņēma 8. vietu. 2014. gadā tika nominēta Latvijas Mūzikas ierakstu gada balvai nominācijā "Labākā debija".
Bills Bredlijs
Viljams Vorens "Bills" Bredlijs (en; dzimis ) ir bijušais amerikāņu politiķis un basketbolists.
Universitātes laikā pārstāvēja Prinstonas Universitātes basketbola komandu NCAA čempionātā. 1965. gadā ticis atzīts par NCAA gada labāko spēlētāju. ASV basketbola izlases sastāvā izcīnījis zelta medaļu. Pēc Prinstonas Universitātes absolvēšanas ar bakalaura grādu viņš uzsāka maģistra studijas Oksfordas Universitātē. 1965.—1966. gada sezonā (kamēr studēja Oksfordā) Bredlijs pārstāvēja Milānas "Olimpia" klubu, kas tajā sezonā izcīnīja uzvaru Eiropas čempionvienību kausa izcīņā. 1967. gadā uzsāka karjeru NBA klubā Ņujorkas "Knicks". Kluba sastāvā aizvadīja desmit sezonas, kuru laikā divas reizes kļuva par NBA čempionu,. gadā piedalījās NBA Visu zvaigžņu spēlē. 1977. gadā beidza basketbolista karjeru un 1983. gadā tika uzņemts basketbola slavas zālē.
1977. gada vasarā nolēma pievērsties politikai un kandidēt uz vietu Senātā. 1978. gadā viņš uzvarēja sava štata vēlēšanās un iekļuva Senātā. Tajā viņš aizvadīja trīs termiņus līdz 1999. gadam. No 1979. līdz 1981. gadam viņš bija jaunākais senators. Bredlijs piedalījās 2000. gada ASV prezidenta vēlēšanās, tomēr pirms vēlēšanām atsauca savu kandidatūru par labu Elam Goram.
Pēc politiķa karjeras beigām pievērsies uzņēmējdarbībai.
Adigi
Adigi (pašnosaukums: адыгэ) jeb čerkesi ir viena no Ziemeļkaukāza tautām. Lielākā daļa no apmēram 2,5 miljoniem adigu dzīvo diasporā Turcijā, Tuvajos Austrumos un Ziemeļāfrikā, bet ap 700 tūkstošiem — savā vēsturiskajā teritorijā Krievijas Federācijas dienvidos, kur tiem izveidotas trīs nacionālās administratīvās vienības: Adigejas Republika, Kabardas-Balkārijas Republika un Karačajas-Čerkesijas Republika.
Etnonīms
Kopš antīkajiem laikiem adigi un to ciltis bija zināmas kā kerketi, zihi, kašagi, meoti, sindi, dandariji, doshi, kaski u.c. Kopš 13. gadsimta Eiropā un Āzijā tos aizvieto vienots eksoetnonīms "čerkesi". Vissenāk zināmais šis nosaukums atrodams 12. gadsimta mongoļu rakstos, kur minēti serkesuti. Pašnosaukums "adigi" zināms kopš 16. gadsimta no dženoviešu ceļotāja Džordžo Interiāno grāmatas.
Padomju laikā adigi teritoriāli tika sadalīti vairākās daļās un tiem lietoti vairāki etnonīmi. Adigejā un Krasnodaras novadā dzīvojošie dēvēti par adigejiešiem, Karačajā-Čerkesijā — par čerkesiem, Kabardā-Balkārijā — par kabardiešiem, bet Melnās jūras piekrastē pie Tuapses — par šapsugiem.
Valoda
Adigi runā adigu valodā, kurai ir divas literārās valodas formas: austrumadigu kabardiešu-čerkesu valoda, kas izplatīta Kabardā-Balkārijā un Karačajā-Čerkesijā, un rietumadigu adigu (adigejiešu) valoda, kas izplatīta Adigejā un Krasnodaras novadā. Diasporā izplatītas abas šīs valodas. Rakstība abās valodās kirilicas alfabētā.
Lielākā daļa adigu ir divvalodīgi; Krievijā lielākā daļa prot krievu valodu, diasporā — mītnes zemes valodu, galvenokārt turku un arābu valodu.
Vēsture
Vēsturiski pazīstami kā čerkesi, kas apdzīvojuši plašas Čerkesijas teritorijas Kaukāza kalnu ziemeļu priekškalnē un Melnās jūras piekrastē no mūsdienu Kabardas austrumos līdz Anapai rietumos un no Kubaņas vidusteces ziemeļos līdz abhāzu apdzīvotajām teritorijām dienvidos. Kaukāza kara (1829—1864) laikā un īsi pēc tā lielāko daļu adigu (kā arī radniecīgos abazīnus, abhāzus un ubihus) Krievijas Impērijas karaspēks piespieda izceļot uz Osmaņu impēriju. Apmēram 5% adigu palika Krievijas impērijā un tos nometināja Kubaņas un Terekas ieleju līdzenuma daļā, bijušajā adigu teritorijā izmitinot kazaku, armēņu, grieķu, igauņu un citu tautību kolonistus.
1922. gadā adigu kompakti apdzīvotajās teritorijās izveidoja Adigejas (Čerkesu) autonomo apgabalu, Kabardas-Balkārijas autonomo apgabalu un Karačajas-Čerkesijas autonomo apgabalu.
Autoradiopuhelin
Autoradiopuhelin jeb ARP ( "auto radio telefons") bija Somijas pirmais komerciāli apkalpotais radiotelefonu tīkls. Tas tiek klasificēts kā OG (nulltās paaudzes) mobilo telefonu tīkls. ARP tīkla izbūve sākta 1969. gadā un darbību sāka 1971. gadā. 1978. gadā tas aptvēra 100 % valsts teritorijas 140 bāzes stacijām. ARP tīkls slēgts 2000. gada beigās, kad darbību Somijā pārtrauca arī NMT-900 tīkls.
Autoradiopuhelin augstāko popularitāti sasniedza 1986. gadā ar 35 560 abonentiem, bet to pamazām nomainīja modernākā NMT sistēma. Vēlāk ARP izmantoja galvenokārt īpašas lietotāju grupas un attālos valsts rajonos, jo tas pārklāja 100 % teritorijas.
ARP darbojās 150 MHz frekvencē (80 kanāli 147,9 — 154,875 MHz joslā). Raidīšanas jauda bija no 1 līdz 5 vatiem. Sākotnēji tas darbojās pusdupleksā režīmā, kad raidīšana un uztveršana nevar notikt vienlaicīgi. Vēlāk tika izstrādātas pilndupleksās sarunu iekārtas. Sarunas varēja noklausīties, jo sistēma bija analogā, un netika veikta signāla šifrēšana. Sākumā komutācija bija rokas režīmā, bet 1990. gadā tika ieviesta pilnīgi automātiska komutācija, bat tad abonentu skaits bija samazinājies līdz 980. ARP nebija realizēta pārtvere, tāpēc sarunas atvienojās, pārvietojoties uz citu šūnas apgabalu. Šūnas izmērs bija aptuveni 30 km.
Pirmie ARP mobilie termināļi bija milzīgi, tāpēc tie tika ievietoti transportlīdzekļu bagāžniekā ar klausuli pie vadītāja sēdekļa. ARP iekārtas bija arī ļoti dārgas. 1990. gados tika piedāvāti arī rokā turami radiotelefoni, bet tie nekļuva populāri.
Paņem 100 000 ... ja vari!
"Paņem 100 000 ... ja vari!" ir televīzijas erudīcijas šovs, kuru 2010. gada 24. maijā sāka pārraidīt Apvienotās Karalistes kanāls Channel 4. Šovs ir ieguvis Britu Kino un televīzijas mākslas akadēmijas (BAFTA) balvu.
šo spēli sāka rādīt arī Latvijā televīzijas kanāls TV3 Latvija. Šova vadītājs ir Edgars Ludāns.
Noteikumi
Katras spēles sākumā dalībniekiem iedod 100 000 eiro. Ir iespēja izvēlēties vienu no divām jautājumu tēmām pirms katra no 8 jautājumiem. Naudu var dalīt kā vēlas ar tādu nosacījumu, ka uz vienas atbildes nav nekā uzlikta, bet tā nauda, kura ir uzlikta uz nepareizajām atbildēm tiek zaudēta. Tā nauda, kas ir palikusi pāri pēc 8. jautājuma tiek laimēta.
Citās valstīs
Šova reģionālās adaptācijas tiek pārraidītas daudzās valstīs.
Mācītājmuiža (Lībagu pagasts)
Mācītājmuiža ir ciems Talsu novada Lībagu pagastā. Izvietojies pagasta vidusdaļā autoceļu A10 un P120 krustojumā 5,5 km no pagasta centra Mundigciema, 7,5 km no novada centra Talsiem un 110 km no Rīgas.
Apdzīvotā vieta izveidojusies pie Stendes baznīcas un mācītājmuižas. Ciemā atrodas viesu nams «Mikus».
Iedzīvotāju skaita izmaiņas
Esošajās robežās, pēc CSP un OSP datiem.
Treniņa stunda
"Treniņa stunda" ir 2012. gadā izdota Latvijas dokumentālā filma. Filmas režisors ir Askolds Saulītis.
Sižets
Igora Stravinska, krievu komponista, baleta "Svētpavasaris" pirmizrāde notika Parīzē 1913. gada 29. maijā. Publika bija šokā un izsvilpa baletu. Gadu gaitā savas versijas šim baletam iestudēja Londonas Karaliskais operas un baleta teātris, Pīna Bauša un Hedijs Mālems.
Mintauts Čakste
Mintauts Frīdrihs Andrejs Čakste (1893—1962) bija latviešu jurists, Senāta loceklis. Viens no 1944. gada 17. marta Latvijas Centrālās padomes memoranda parakstītājiem.
Dzīvesgājums
Dzimis 1893. gada 11. aprīlī Jelgavā advokāta, vēlākā Valsts prezidenta Jāņa Čakstes ģimenē (ģimenē bija deviņi bērni, viens no brāļiem arī Konstantīns Čakste). Mācījās Jelgavas ģimnāzijā (1902—1911), studēja tiesību zinātnes Maskavas Universitātē (1911—1916). Pirmā pasaules kara laikā pēc Maskavas Konstantīna artilērijas karaskolas beigšanas (1917) bija Krievijas impērijas armijas virsnieks.
1920. gadā kopā ar Imantas pulku atgriezās Latvijā, iecelts par kara prokurora palīgu, vēlāk prokuroru (1921). No 1922. gada bija Rīgas apgabaltiesas loceklis, no 1926. gada apgabaltiesas priekšsēdētāja biedrs. No 1934. gada bija senators Latvijas Senāta Civilās kasācijas departamentā.
Pēc Latvijas okupācijas un aneksijas 1940. gada 26. novembrī Senātu likvidēja un viņu atlaida no darba. Vācu okupācijas laikā bija juriskonsults Latvijas pašpārvaldes Tieslietu ģenerāldirekcijā. Kopā ar brāli Konstantīnu darbojās Latvijas Centrālajā padomē, par pagrīdes darbību apcietināts. Pēc atbrīvošanas 1944. gadā devās trimdā uz Zviedriju, kur turpināja darbību Latvijas Centrālajā padomē. 1944. gada 8. septembrī Rīga Latvijas Republikas Valsts prezidenta vietas izpildītājs, Saeimas priekšsēdētājs Pauls Kalniņš uzaicināja Mintautu Čaksti izveidot ministru kabinetu, līdz ar to Mintauts kļuva par pirmo un vienīgo Latvijas Republikas ministru prezidentu trimdā. Līdztekus strādāja arhīvā, bija zinātniska darba stipendiāts Stokholmas Universitātes Juridiskajā fakultātē. Darbojās apgādā "Daugava", kas Zviedrijā izdeva laikrakstu "Latvju Ziņas". M. Čakste bija akadēmiskās vienības Austrums vecbiedrs.
Miris 1962. gada 16. septembrī Zviedrijā.
78 (skaitlis)
78 (septiņdesmit astoņi) ir naturāls skaitlis, kas veselo skaitļu rindā atrodas starp 77 un 79. Gada septiņdesmit astotā diena ir 19. marts (garajā gadā 18. marts).
Romiešu skaitļu sistēmā septiņdesmit astoņi tiek pierakstīts šādi — LXXVIII, bet binārajā skaitīšanas sistēmā septiņdesmit astoņi ir 10011102, oktālajā skaitīšanas sistēmā — 1168 un heksadecimālajā skaitīšanas sistēmā — 4E16. Septiņdesmit astoņi ir pāra skaitlis.
Ķīmisko elementu periodiskā tabulā septiņdesmit astoņi ir irīdija (Ir) atomskaitlis.
Mūrnieki (Annas pagasts)
Mūrnieki, arī Mournīki, ir ciems Alūksnes novada Annas pagastā. Atrodas pagasta rietumu daļā 7 km no pagasta centra Annas, 14 km no novada centra Alūksnes un 211 km no Rīgas.
Apdzīvotā vieta atrodas pie autoceļa V388, Paparzes upes krastā.
Ūdensaugi
Ūdensaugi ir ūdenī dzīvojošo augu un tiem vizuāli līdzīgo organismu apkopojošs nosaukums. Šis nosaukums nav zinātnisks taksons, taču tiek plaši lietots ērtības labad, lai apzīmētu ūdens vides floru.
Izplatība
Ūdensaugu daudzveidību un skaitu ietekmē augšanas dziļums, ūdens sāļums, kā arī ūdenstilpes saglabāšanās ilgums. Pie ietekmējošiem apstākļiem pieder arī barības vielu daudzums ūdenī, bet, pielāgojoties straumes ātrumam, var mainīties auga augšanas forma. Dziļās ūdenstilpēs augi apdzīvo piekrastes joslu, kur ūdenī nonāk vairāk gaismas. Arī upēs augiem vairāk piemērota ir piekraste, kur straumes ātrums mazāks un apstākļi daudz neatšķiras no dīķiem un ezeriem ar stāvošu ūdeni. Tikai nedaudzas sugas spēj augt vietās ar lielu straumes ātrumu. Lēni tekošās upēs ūdensaugu dzīves apstākļi bieži ir labāki nekā ezeros, jo straumes tos apgādā ar barības vielām.
Iedalījums
Parasti pie ūdensaugiem pieskaita ūdenī pilnīgi vai daļēji augošos augus (hidrofītus vai makrofītus) un aļģes (mikrofītus), tiem var tikt pieskaitītas arī ūdens sēnes.
Makrofīti
Makrofīti ir daudzu organismu barības ķēdes pamatā, tiem ir ievērojama ietekme uz augsnes ķīmisko sastāvu un apgaismojuma līmeni, jo tie palēnina ūdens plūsmu un uztver piesārņojumu. Tā kā samazinās ūdens caurplūde, augu atliekas nogulsnējas bentosā. Daži augi spēj absorbēt piesārņojumu savos audos. Par makrofītiem parasti netiek dēvētas daudzšūnu aļģes, kaut arī to ekoloģiskā ietekme ir līdzīga citiem lielākiem ūdensaugiem. Tomēr, raksturojot daudzgadīgo aļģu audzes dziļākos ūdeņos, ekologi izmanto terminus makrofītiskās sārtaļģes vai makrofītiskās brūnaļģes. Šo aļģu lapoņi ir vairākus metrus gari.
Ūdensaugi ir īpaši pielāgojušies, lai dzīvotu ūdenī vai uz tā virsmas. Visizplatītākā adaptācija ir viegli, gaisa kameras saturoši audi stumbros un lapās — aerenhīma, kas tos notur vertikālā stāvoklī, bet izplatītas ir arī peldošas vai smalki sadalītas lapas. Ūdensaugi var augt tikai ūdenī vai augsnē, kas ir stipri piesātināta ar ūdeni, tāpēc tie ir izplatīta mitrāju sastāvdaļa. Viens no lielākajiem ūdensaugiem pasaulē ir karaliskā viktorija. Daudzi mazi ūdensdzīvnieki izmanto ūdensaugus kā dzīvotni vai slēptuvi no plēsējiem.
Makrofītu iedalījums
Pēc augšanas formas makrofītus var iedalīt šādi:
Virsūdens augu fotosintezējošās daļas paceļas virs ūdens, kur atrodas labākos gaismas apstākļos un spēj konkurēt ar iegremdētajiem un peldlapu ūdensaugiem. Arī ziedus var apputeksnēt vējš vai lidojošie kukaiņi un nodrošināt augu vairošanos. Virsūdens augi, piemēram, niedres (Phragmites) vai vilkvālītes (Typha), rada noēnojumu un biezu atmirušo augu daļu slāni uz grunts.
Iegremdētie ūdensaugi pilnībā aug zem ūdens, iesakņojušies gruntī vai arī bez sakņu sistēmas. Daļai šo augu virs ūdens līmeņa parādās tikai ziedi, piemēram, ūdensgundegām (Ranunculus aquaticus). Pilnībā iegremdētajiem ūdensaugiem nav attīstīti balstaudi, kā tas ir virsūdens vai sauszemes augiem, vertikālo stāvokli nodrošina lapu audos esošās gaisa kameras.
Ūdensaugi ar peldošām lapām sakņojas ūdenstilpes dibenā, virs ūdens parādās tikai lapas un ziedi. Parasti tie sastopami lielākā dziļumā nekā virsūdens augi, tāpēc to lapām un ziediem raksturīgi gari kāti, kas ļauj sasniegt ūdens virsmu, bet labi attīstītā aerenhīma nodrošina peldspēju. Šai grupai pieder ūdensrožu rindas (Nymphaeales) augi ― ūdensrozes, lēpes, lotosi un viktorijas, kas savos pamatizplatības apgabalos bieži dominē ūdenstilpju veģetācijā.
Oskars Kamencinds
Oskars Kamencinds (de; dzimis Švicā) ir bijušais profesionālais Šveices šosejas riteņbraucējs.